# Årsmøte Krokans venner 2015

Tirsdag 19.mai klokken 1800

Sted: Hogstad, Asker

**REFERAT**

## Sak 1 Godkjenning av dagsorden

**vedtak**: Dagsorden godkjennes, styret har ikke mottatt tilleggssaker fra medlemmene.

## Sak 2 Konstituering

**vedtak**:

Hans Vale velges til møteleder

Hans Vale velges til referent

Ragnhild Oppedal og Harald Irgens- Jensen velges til protokollunderskrivere

## Sak 3 Årsberetning

Styret har i 2014 bestått av:

* Hans Vale, styreleder og sekretær, på valg i 2015
* David Durkan, nestleder, på valg i 2015.
* Kirsten S. Natvig, kasserer, på valg i 2015.
* Jørn Anderson, styremedlem, på valg i 2015.
* Ellen Kristine Holst, styremedlem, på valg i 2016
* Øystein Dahle, styremedlem, på valg i 2015.

Valgkomite:

* Tor Nicolaysen
* Morten Jødal, leder.

Revisor: Harald Gløersen, på valg i 2015

* Det har vært holdt ett styremøte; i febr. 2015.
* Det har vært gjennomført dugnad på Krokan, 24.-25. mai 2014. Deltakere var medlemmer i Krokans venner, samt medlemmer i Tinn og Rjukan turlag. Vi ryddet uteareal, noe malearbeid. Tjæring av hyttene utsatt pga værforhold. Etter dugnad viste Jørn litt rundt på Rjukan
* Jørn gjør en vesentlig jobb som hyttevakt. I 2014 reddet han taket på Krokan, 3 meter snø!
* Hans har deltatt på flere av Helbergstiftelsens styremøter under arbeidet med planer for ombygging/restaurering av Krokan.
* Ved årsskiftet hadde vi 39 livsvarige medlemmer og 3 årsmedlemsskap.
* Nettsidene holdes oppdatert.

**vedtak**: Årsberetningen godkjennes

## Sak 4 Orienteringssaker

Årsmøte har mottatt brev fra Ragnhild Helberg, hun gir også i år en gave til Krokans venner på 3000 kr.

Årsmøtet har også mottatt hilsen fra Kirsten i Maputo, Mosambik og fra David i Katmandu, Nepal.

Drift Krokan

Krokan var ikke i drift sommeren 2014.

Ombygging Krokan

Helbergstiftelsen har utarbeidet et omfattende plandokument for Krokan. De er i ferd med å innhente prisoverslag for ombygging/restaurering av Krokan.

**vedtak:** Årsmøtet takker Ragnhild Helberg for gaven til Krokans venner.

Øvrige saker tas til orientering

## Sak 4 Regnskap

Regnskapet er vedlagt.

På konto 31/12-2014: kr 27686,95

**vedtak**: Regnskapet godkjennes

## Sak 5 Budsjett 2015

Krokans venner har som formål å skape oppmerksomhet rundt, og interesse for Krokan. Det gjør vi gjennom aktiviteter, slik det foreslås i sak 6. Vi vil derfor bruke noe midler til det som er planlagt, men likevel slik at vi har penger på konto.

INNTEKTER

**Medlemsavgift kr 3.000,-**

UTGIFTER

Porto kr. 100,-

Domeneavgift kr. 250,-

Nødvendig materiell ved dugnad 2015,

(tjære ol), overført fra 2014 kr. 10.000,-

Utgifter dugnad kr. 5.500,-

**SAMLET Kr. 18.850**

**vedtak**: Budsjettet godkjennes

## Sak 6 Aktiviteter 2015

Det er planlagt følgende aktiviteter:

* Det vil i år ikke bli organisert felles dugnad på Krokan, i den grad vi får oppgaver fra Helbergstiftelsen vil vi prøve å løse disse ved spontane «aksjoner». Vi har som mål å få tjæret de to gamle tømmerhyttene.
* Morten oppfordres til å fortsette som frivillig web-redaktør.
* Deltakelse på turer i regi av Tinn og Rjukan turlag, se nettsidene: [www.krokansvenner.no](http://www.krokansvenner.no)

**vedtak**: Aktivitetslista godkjennes

## Sak 7 Medlemsverving

Medlemmer er viktig for Krokans venner. Mange av dere gir oss anledning til å øke aktiviteten, og synliggjøre oss. Det gjør oss kanskje også i stand til å hjelpe Helbergstiftelsen med investeringer i årene som kommer.

Vi har så langt vervet blant venner, i DNT-systemet. På Krokan, og på arbeidsplasser. Vi ønsker å fortsette med denne form for medlemsverving.

**vedtak**: Medlemsverving fortsetter.

## Sak 8 Innkomne saker

Ingen innkomne saker

## Sak 9 Valg

Valgkomiteens innstilling støttes og flg valg ble gjort:

* Hans Vale, styreleder og sekretær, velges for to år, på valg i 2017
* David Durkan, nestleder, velges for to år, på valg i 2017
* Kirsten S. Natvig, kasserer, velges for ett år, på valg i 2016.
* Jørn Anderson, styremedlem, velges for to år, på valg i 2017.
* Ellen Kristine Holst, styremedlem, på valg i 2016
* Øystein Dahle, styremedlem, velges for ett år, på valg i 2016.

**Styrets innstilling til ny valgkomite ble vedtatt:**

* Harald Irgens- Jensen
* Morten Jødal, leder.

Revisor: Harald Gløersen ble gjennvalgt for to år, på valg i 2017

Asker, 19. mai 2019 Harald Irgens-Jensen Ragnhild Oppedal